
Lingua Santali 


Lingua Santali ( Samtali) ad divisionem Munda 
familiae Austroasiaticae pertinet. In India adhibetur; est 
una inter 22 linguas Indiae schedulo enumeratas. 


De historia linguae 


Huius linguae locutores a principio planitiem Chota 
Nagpur incolabant. Qui linguis Munda aliis utuntur 
praecipue montani sunt; Santali autem linguae 
locutores permulti terras inferiores planitiesque 
incolunt Indiae orientalis. Suadentibus Britannis in 
regionem Santhal Parganas adveniebant ut pigmentum 
indicum cultivarent (quae regio a locutoribus ipsis 
nomen nacta est: Santhal Parganas sc. provinciae 
populi Santal). Sunt etiam qui ad Assam et in colles 
circumiacentes migraverunt theamque ibi colebant. De 
historia populi linguaeque ante saeculum XIX fere nihil 
scitur,S sed eo tempore principibus Orissenses 
obtemperabant, ab imperatoribus Mogol ignoti. Sed 
mox saeculo XIX medio, populo iam fere omni 
Britannis tributario, missionarii Christiani eo venerunt 
(primusque Lars Olsen Skrefsrud anno 1864), qui 
ecclesias scholasque instituerunt et in lingua maternali 
docebant; leges traditionales populi Santal conscripserunt; Biblia in lingua Santali verterunt; verba ad 
lexicum parandum denotabant quod postea Paulus Olavus Bodding edidit.SI 

Ante adventum Christianorum nemo ad linguam Santali scribendam operam dedit; scriptura traditionalis 
huius linguae nulla reperitur. Missionarii abecedarium Latinum adhibebant; alii qui scribere voluerunt 
scripturis Orissensi aut Bengalica utebantur/ 2 ^ sed saeculo XX ineunte Raghunath Murmu e gente Santali 

Lingua Santali 

vmom/t 

Taxinomia: 

Lingua Munda familiae Austroasiaticae 

Locutores: 

6 170 900W (anno fere 1997) 

Sigla: 

1 —,2 sat, 3 sat 

Status publicus 

Officialis 

India 

Privata 

Bangladesia, Bhutan, Nepalia 

Litterae: 

Litterae Santali 

Scriptura: 

Devanagari, Bengalica, Orissensis, 
Latina, Ol Chiki 

Procuratio: 




Familiae linguisticae coloribus Vicipaedicis pictae 




Situs linguarum Munda 










































ortus, omni linguae culturali scripturam propriam decere censens, abecedarium Santali omnino novum 
invenit cui nomen Ol Cemet' dedit; illeque ipse carmen epicum Santali, scriptura sua utens, confecitJ 4 ' 


Locutores lingua Santali hodie pagos Bhagalpur et Munger civitatis Bihar habitant; civitatis Jharkhand 
pagos Manbhum, Hazaribagh (quibus nomen Santhal Parganas recte attribuitur); civitatis Orissa pagum 
Balasore; civitatis Bengaliae Occidentalis pagos Birbhum et Bankura. Pauciores in civitatibus Assam, 
Mizoram et Tripura reperiuntur necnon in Bangladesia, Bhutan et Nepalia. Dialecti recognoscuntur Karmali 
seu Khole, Kamari-Santali, Lohari-Santali, Manjhi, Paharia et in finibus Bangladesiae dialectus Mahali seu 
MahleJ 1 ] 


Notae 


1. Ethnologue (http://www.ethnologue.com/show_language. asp?code=sat) 

2. "Santali" in Andrew Dalby, Dictionary of Languages (ed. recensa: Londinii: Bloomsbury, 2004. 
ISBN 0747576831) p. 541 

3. Marine Carrin, Harald Tambs-Lyche, "The Santals, though unable to plan for tomorrow, should 
be converted by Santals" in R. E. Frykenberg, A. M. Low, edd., Christians and Missionaries in 
India (Grand Rapids: Eerdmans, 2003. ISBN 978-0-8028-3956-5) pp. 274-294 (Paginae 
selectae (https://books.google.com/books?id=wB2hU35Ob0gC) apud Google Books ) 

4. N. H. Zide in Current Trends in Linguistics vol. 5 (Hagae: Mouton, 1969) pp. 425-426. 

Nexus externi 


■ De hac lingua (http://www.ethnologue.com/show_language. asp?code=sat) apud Ethnologue 

■ Situs locutorum (http://llmap.org/languages/sat/static_map.html) apud Linguist List 

■ Bibliographia huius linguae (http://www.southasiabibliography.de/Bibliography/Austroasiatic/Mu 
nda/Santali/santali.html) (fons principalis bibliographiae nostrae) 

■ Situs populi Santal (http://wesanthals.tripod.com/index.html) 

■ Utilia computatralia (http://www.ildc.gov.in/) 

■ Lexica et methodus discendi (http://wesanthals.tripod.com/id54.html) 

